CORRECCIÓN de erros.-Orde do 29 de xaneiro de 2009 pola que se regula a aplicación dos pagamentos directos á agricultura e á gandaría e da indemnización compensatoria, e se convocan as axudas previstas no contrato de explotación sustentable no ano 2009.
CONSELLERÍA DO MEDIO RURAL — III. OUTRAS DISPOSICIÓNS — 23/02/2009

Advertidos erros na Orde do 29 de xaneiro de 2009 pola que se regula a aplicación dos pagamentos directos á agricultura e á gandaría e da indemnización compensatoria, e se convocan as axudas previstas no contrato de explotación sustentable no ano 2009, publicada no Diario Oficial de Galicia nº 21, do 30 de xaneiro de 2009, cómpre facer as seguintes correccións:
Engádense ao final do texto da orde os seguintes anexos:
ANEXO 1
Documentación que debe acompañar a solicitude unificada
a) Documentos constitutivos da solicitude:
Modelos indicados no cadro seguinte segundo o tipo de axuda solicitado.
De ser o caso de presentarse co rexistro telemático, levará unha indicación de que a solicitude foi autenticada polo rexistro telemático baixo o identificador que figura na páxina do modelo DP1, certificando para todos os efectos a data de presentación que reflicte a antesinatura a salvo de invalidacións por documento posterior debidamente notificado. Baixo o devandito identificador custódiase un ficheiro informático non modificable, que en calquera momento permite imprimir unha copia íntegra dos modelos indicados cos datos declarados polo solicitante na data de rexistro.
DP1: solicitude unificada 2009. Declaración de participación.
PA: relación de parcelas agrícolas.
RS: resumo da solicitude única de superficies.
RG: folla resumo da explotación.
PU: solicitude de admisión ao réxime de pagamento único e da axuda do RPU.
DPU: relación de dereitos de pagamento único.
RNPU: reserva nacional dereitos de pagamento único.
OC: solicitude de prima en beneficio dos produtores de ovino e cabrún.
VN: solicitude de prima en beneficio dos produtores que manteñan vacas nutrices.
AN: solicitude do pagamento adicional a explotacións que manteñan vacas nutrices (art. 69 R(CE) 1782/2003).
SAC: solicitude da prima por sacrificio de bovinos (sacrificados en España) e do pagamento adicional á produción de carne de vacún de calidade recoñecida oficialmente.
AL: solicitude do pagamento adicional no sector lácteo (art. 69 R(CE) 1782/2003).
DP2: solicitude unificada 2009. Desenvolvemento rural.
IC: solicitude de indemnización compensatoria de zonas desfavorecidas.
RSA: resumo de superficies agroambientais.
PAG: parcelas agroambientais.
RGA: resumo de gando agroambientais-benestar animal.
UTA: contrato de explotación sustentable. UTA da explotación.
COM: compromisos ambientais do contrato de explotación sustentable.
b) Documentación complementaria:
b.1. En todas as axudas:
1. No caso de rexistro telemático, impreso DP1 asinado, exemplar para a Administración.
2. Impreso resumo de documentación asinado DC1. Documentación da solicitude unificada 2009.
3. Fotocopia do CIF cando o solicitante non sexa persoa física.
4. Certificado emitido pola entidade financeira que acredite a conta corrente ou cartilla de beneficiario, ou selo na solicitude.
5. Documentación de autorización de sinatura se non é o solicitante o que presenta e asina os impresos.
6. Copia do impreso de cambio de titularidade da explotación ou da solicitude de alta como explotación agraria no caso de novos solicitantes.
b.2. Réxime de pagamento único:
1. No caso de ser cedente ou cesionario de dereitos de pagamento único, copia do impreso de cesión de dereitos de pagamento único.
2. Copia do documento da asignación de dereitos cando a comunicación desta asignación non a fixese a Comunidade Autónoma de Galicia.
b.3. Nas solicitudes con declaración de parcelas:
1. Certificado da autoridade competente, segundo o modelo do anexo 13, no caso de montes veciñais en man común, ou similares, onde existan as superficies forraxeiras utilizadas conxuntamente por varios produtores. No caso de montes que dispoñan de código, a relación de recintos Sixpac e os tipos de pasto que o compoñen poderá ser remitida polo responsable do monte ao Servizo Provincial do Fogga.
2. Bosquexos que permitan situar as parcelas agrícolas, no caso de recintos Sixpac declarados parcialmente.
3. Compromiso de destino non alimentario para os cultivos non incluídos no anexo XXII do Regulamento (CE) 1973/2004, do 29 de outubro, da Comisión.
4. Contrato cun receptor/transformador cando se solicita a axuda por cultivos enerxéticos.
5. Contrato cun receptor/transformador cando se declare retirada con destino non alimentario.
b.4. Nas solicitudes de ovino/cabrún:
Fotocopias do libro de explotación actualizado:
-Folla en que figuren os datos identificativos da explotación e do titular.
-Folla de balance ou follas onde figure o total dos animais polos cales solicita axuda.
b.5. Nas solicitudes de pagamentos adicionais á produción de carne de vacún de calidade, documentación de inscrición en:
1. Denominacións de orixe protexidas ou indicacións xeográficas protexidas, ou
2. Gandaría ecolóxica ou integrada,
3. Etiquetaxe facultativa recoñecida oficialmente.
b.6. Para acreditar a condición de agricultor a título principal nos pagamentos adicionais de vacún e logo de solicitude do xefe do Servizo Provincial do Fogga:
1. Documentación xustificativa da condición de ATP das persoas declaradas como tales: alta no REASS desde o 1 de xaneiro de 2009 ata o final do prazo de solicitude.
2. Documentación xustificativa da condición de ATP das persoas declaradas como tales: declaración do IRPF do último ano dispoñible.
3. No caso de que non se trate dunha explotación asociativa, documentación que xustifique a relación de cónxuxe ou familiar de primeiro grao co titular da explotación (libro de familia).
4. No caso de cooperativas agrarias de produción, SAT, sociedades civís, comunidades de bens e outras persoas xurídicas, copia da declaración do imposto de sociedades e de retencións dos rendementos do traballo, e documentación que relacione e xustifique o número de membros e fotocopia do CIF/NIF/NIE (anverso e reverso) de todos eles.
b.7. Nas solicitudes á reserva nacional do RPU:
a) No caso de sentenzas xudiciais ou actos administrativos firmes:
-Copia da sentenza ou acto administrativo.
b) No caso de agricultores mozos que realizasen a primeira instalación no ámbito dun programa de desenvolvemento rural no marco do Regulamento 1698/2005:
1. Copia da alta ou cambio de titularidade da explotación.
2. Xustificante de pagamento do sistema especial para traballadores por conta propia agrarios da Seguridade Social desde o 1 de xaneiro de 2009 ata a data da solicitude.
3. Relación de CIF/NIF/NIE dos familiares de primeiro grao incorporados á actividade agraria.
c) No caso de agricultores con explotación en zonas suxeitas a programas de reestruturación:
-Xustificación da circunstancia relativa á inclusión da explotación dentro dun programa obxecto de reestruturación ou desenvolvemento (asignación de cota láctea ou dereitos de ovino/cabrún).
b.8. Axudas desenvolvemento rural:
b.8.a. En todos os casos:
1. Anexo DP2. Solicitude unificada 2009. Desenvolvemento rural.
2. Resumo da documentación que se achega. Impreso DC2.
b.8.b. Nas solicitudes de indemnización compensatoria:
1. Copia da portada e folla do censo de animais do libro de explotación, se existen unidades de produción noutra comunidade autónoma.
2. Último cupón de pagamento da Seguridade Social á data da solicitude.
3. Acreditación de figurar dado de alta na Seguridade Social como autónomo nunha actividade agraria mediante informe de vida laboral ou certificación do INSS.
4. Certificado da entidade asociativa, acreditativo da porcentaxe de participación do solicitante nela, segundo o modelo ICC.
5. Copia da declaración do IRPF do ano 2007, ou compromiso de presentar a do ano 2008, se é novo solicitante.
6. Certificación que acredite a procedencia dos rendementos de traballo do declarante, cónxuxe ou de ambos, no caso de que na declaración do IRPF presentada figuren tales.
b.8.c. Contrato de explotación sustentable:
1. Documentación acreditativa das unidades de traballo agrario (UTA) existentes na explotación:
1.1. Cando o solicitante sexa unha persoa física ou unha comunidade de bens:
-Informe de vida laboral do solicitante e dos familiares que cotizan á Seguridade Social na explotación.
-Informe de vida laboral e copia do DNI dos familiares que non cotizan á Seguridade Social e traballan na explotación (só válidos familiares ata o segundo grao).
-Último TC1 e TC2 e copia do contrato de traballo dos asalariados, se os houber.
1.2. Cando o solicitante sexa unha entidade asociativa:
-Informe de vida laboral e DNI dos socios asalariados.
-Último TC1 e TC2 e copia do contrato de traballo dos asalariados non socios, se os houber.
2. Documentación acreditativa dos criterios de prioridade:
2.1. Se o solicitante declara ser ATP no DP2:
-Se o solicitante é persoa física, comunidade de bens ou sociedade civil: declaración do IRPF e certificado de retencións da/s persoa/s ATP.
-Se o solicitante é unha entidade asociativa doutro tipo: imposto de sociedades, declaración do IRPF e certificado de retencións dos socios ATP.
3. Aceptación e compromiso de execución do programa segundo o impreso COM debidamente asinado.
4. Estatutos e relación de socios actualizada no caso de solicitante entidade asociativa.
b.8.d. Agroambientais:
1. Certificado de inscrición no Rexistro de Operadores Titulares de Empresas Agrarias de Produción expedido polo Craega, en que se relacionen as parcelas (referencias Sixpac) e as superficies acollidas á produción ecolóxica con indicación da súa utilización.
2. Certificado de inscrición no rexistro de operadores titulares de empresas agrarias de produción no subsector animal expedido polo Craega, en que se relacionen as parcelas (referencias Sixpac) e as superficies acollidas á produción ecolóxica con indicación da súa utilización.
3. Certificado de pertenza a unha entidade asociativa que teña como fin a mellora e conservación das razas autóctonas puras en perigo de extinción.
4. Certificado da inscrición dos animais de razas autóctonas en perigo de extinción polos que se solicita axuda, no correspondente libro xenealóxico da raza (agás os cabalos de pura raza galega, para os cales non é preciso este certificado).
5. Autorización da comunidade de montes para o uso dalgunha das súas parcelas con referencia Sixpac.
6. Certificado da denominación de orixe ou de viños da terra da superficie de viña incluída no CES.
b.8.e. Benestar animal:
1. Plan de benestar animal.
Ver referencia pdf "03700D005P019.PDF"
ANEXO 16
Presentación e preparación das canais de bovinos de máis dun mes e menos de oito
1. A canal presentarase esfolada, eviscerada e sangrada, sen cabeza nin patas, separadas estas á altura das articulacións carpo-metacarpianas e tarso-metatarsianas, co fígado, os riles e a graxa da rileira.
2. O peso canal determinarase:
a) Tras o deloiro ou
b) En quente, o antes posible tras o sacrificio. De determinarse en quente, aplicarase unha redución do 2%.
3. Se a canal presenta unha preparación diferente á descrita no punto 1, con ausencia de determinados órganos da cavidade abdominal, o peso incrementarase como segue:
a) 3,5 quilogramos polo fígado.
b) 0,5 quilogramos polos riles.
c) 3,5 quilogramos pola graxa da rileira.
ANEXO 17
Descrición do ficheiro de sacrificio de vacún
O ficheiro de intercambio será un arquivo en formato ASCII, composto por rexistros de distintos tipos, de acordo co indicado máis adiante, separados polos carácteres de retorno de carro e nova liña. Na descrición de rexistros que segue a seguir marcaranse cun asterisco (*) aqueles campos dos que o contido sexa obrigatorio. Ademais, asumirase o seguinte:
1. Os campos alfanuméricos irán xustificados á esquerda, con tantos brancos á dereita como fosen necesarios ata completar a súa lonxitude máxima.
2. Os campos numéricos xustifícanse á dereita, con tantos ceros á esquerda como fosen necesarios ata completar a súa lonxitude máxima.
3. Os campos de datas estarán en formato AAAAMMDD, é dicir, catro díxitos para o ano, dous para o mes e dous para o día. Os campos de data nulos aparecerán como oito brancos.
Estrutura dos rexistros:
No ficheiro distinguiranse rexistros de tres tipos: de cabeceira, de detalle e de totais.
A. Rexistros de cabeceira:
Trátase dun rexistro de identificación do matadoiro.
A.1. Identificador de tipo de rexistro*: numérico constante e igual a 1000.
A.2. Nº de rexistro sanitario do matadoiro* que xera os ficheiros: alfanumérico de 9 posicións.
A.3. CEA* (código de explotación agrícola) do matadoiro que xera os ficheiros: numérico enteiro de 14 posicións.
A.4. CIF* do matadoiro que xera os ficheiros: alfanumérico de 10 posicións.
B. Rexistros de detalle:
B.1. Identificador de tipo de rexistro*: numérico constante e igual a 2000.
B.2. Brinco* do animal sacrificado: alfanumérico de 14 posicións.
B.3. CEA* de procedencia do animal sacrificado: alfanumérico de 14 posicións.
B.4. Data de sacrificio* do animal: con formato AAAAMMDD.
B.5. CIF do produtor do animal: alfanumérico de 10 posicións.
B.6. Nome do produtor: alfanumérico de 50 posicións.
B.7. Data de nacemento do animal: con formato AAAAMMDD.
B.8. CIF do entrador* do animal: alfanumérico de 10 posicións.
B.9. Nome do entrador*: alfanumérico de 50 posicións.
B.10. Identificador da canal*: alfanumérico de 6 posicións.
B.11. Peso da canal en kg: numérico de 6 posicións, con catro enteiros, unha posición para a coma e un decimal. Este campo deberá ter contido se a idade do animal no momento do sacrificio está entre 6 e 8 meses.
C. Rexistro de totais:
C.1. Identificador de tipo de rexistro*: numérico constante e igual a 9000.
C.2. Nº total de rexistros*: enteiro de 8 posicións, indicando o número de rexistros do ficheiro, incluíndo o rexistro de cabeceira e o propio de totais.
* Campo de contido obrigatorio
ANEXO 18
Datos mínimos que conterá o ficheiro informático cos animais bovinos sacrificados baixo sistemas de vacún de calidade
O ficheiro informático terá formato Access, en calquera das súas versións, e incluirá os seguintes campos:
A. Identificación do sistema de calidade diferenciada:
1. Denominación do sistema de calidade.
2. CIF/NIF/NIE do titular do sistema de calidade.
3. Teléfono, fax e enderezo de correo electrónico do sistema de calidade.
B. Identificación dos animais bovinos sacrificados durante o ano da presentación da solicitude única por parte do produtor:
1. Código do brinco de bovino sacrificado, conforme o establecido polo Real decreto 1980/1998, do 18 de setembro.
2. Código REGA da explotación, conforme o establecido no artigo 5 do Real decreto 479/2004, do 26 de marzo.
3. CIF/NIF/NIE do titular da explotación.
Ver referencia pdf "03700D005P019.PDF"
Ver referencia pdf "03700D006P073.PDF"